Ich, Hans Schmid, burger ze Lentzburg, tuͦn kunt allermenlichem und vˀgich mit disem brief fuͦr mich un̄ alle min erben, die ich vestenklich har zuͦ verbinde, das ich durch minen
nutz und notdurft ✳ rechte un̄ redlich verkoͧft und ze koͧffen geben han ✳ den erbern Cuͦnnratten und Tùringen Meigˀ, gebruͦdren, bed von Brugg, und iren erben einen mût kernengeltz ewiges zinses, ✳ den ich odˀ min erben inen oder ir bedˀ erben jeͣrlich geben und weren soͤllent uff sant Martis tag nach zins recht, uff und ab einem len, gelegen bi
Lentzburg, heisset Werna Ernis Guͦt, ✳ und gat ab den selben len vor ab ein schwin ze zins minē froͧwen ze Kûngsveld. it̄ und sind dis die nachgeschribnē acker, so zuͦ dem genāt₎
len gehoͤrrend: it̄ des erst₎ ist gelegen ein juchart acker hindˀ der burg im tal usz, nebend Claͤus von Ruͦd ackˀ. it̄ ein juchart acker lit in den Loren im Spitz, nebent Claͤus von Ruͦd
acker am weg, der in das Lind gaͤt. it̄ zwo juchart₎ ackˀ, heisset dˀ Ackˀ zuͦ dˀ Heidenburg. ✳ it̄ ein ackˀ, heisset dˀ Ger Ackˀ, lit undˀ der santgruͣben. it̄ aber ein ackˀ lit undˀ der santgruͦben
am weg. it̄ ein hanfbùnt bi des Vogtz Mùli, lit oͧch nebent Claͤus vō Ruͦd bùntten. it̄ ein ackˀ sint zwo juchart₎, lit obrenthalb am Wolfs Weg un̄ trett uff den klichweg gan Niderlentz.
it̄ ein juchart lit ob dem Wolfs Weg zwûschend Schulthes₎n und Claus vō Ruͦd ackˀ. ✳ it̄ abˀ ein ackˀ geleg₎ ob der studen nebent inwendig an Claͤus von Ruͦd ackˀ und gaͧt dˀ kilchweg dar dur gen
Niderlentz. it̄ zwo juchart₎ ligent hinden am Santweg und gaͧt dˀ bach dar dur, dˀ in die stat gat ze Lentzburg. und wˀ es sach, das dem vorgn̄t₎ len und guͦt abgienge, das es den obgenāt₎ zins
nùt tragen moͤchte, so setz un̄ erloͤs ich, obgenātˀ Hans Schmid, fûr mich, min erbn̄ ✳ den egenāt₎ Cuͦnrat₎ un̄ Tûringen Meigˀ, iren erben als min guͦt, ✳ ligentz und varentz, wie das namen
hat, das si das mogent an griffen, pfenden, verbiett₎, vˀsetzē, verkoͧffen, vertriben, uf bietten, selb an sich ziechen mit gericht odˀ aͧn gericht, untz uff die stund, das inen gnuͤg beschicht umb iren
zins, als ob geschribē staͤt, als dick das ze schulden kumpt nach dem als dēn umb zins recht ist. ✳ und also ist dˀ koͧf beschechn̄ um̄ zwentzig guͦttˀ Rinscher guldin, dero ich gentzlich gewˀt un̄ bezalt
bin, un̄ han oͧch die in minē kūtlichē nutz bewēt un̄ bekert, des ich offenlich vˀgich in disem brief. ich, obgenātˀ Hans Schmid, lob oͧch fùr mich, min erbn̄ ✳ den vilgenāt₎ Cuͦnrat₎ un̄ Tûringē Meigˀ, iren
erbn̄ dis koͤfs un̄ vˀkoͤft₎ jerlichn̄ zins des mùt kernē geltz uff dē obgeschribn̄ undˀpfandn̄ un̄ guͤtren recht waͤr ze sind un̄ inen guͤt wˀschaft dar umb ze leistend wo, wen̄, wie dick si ders notdurftig sind, oͧch widˀ disen koͤf un̄ brief noch keinē artikel, dar inne begriffen, niemˀ ze tuͦnd, schaffen noch vˀheng₎ in keinē weg. und enzich mich dar uf alles des, so mich min erbn̄ da widˀ geschirmen oder gehelfen moͤcht, das jemā erdenken kan, alle geverd un̄ boͤs arglist dar in̄ gentzlich usgesetzt. ✳ wir, obgenāt₎ Cuͦnrat und Tûring Meigˀ, vˀjechend fùr ùns un̄ ùnser erbn̄,
das wir dem obgeschribnen Hansen Schmid, sinen erben die frûntschaft getaͤn hand, welhes jares oder tages si wellend, so mogent si den obgeschribnen mût kernen geltz wol widerkoffen
und abloͤsen mit zwentzig guͦtter Rinscher guldin, vollen swaͤr, an rechter gewicht, und mit dem gevallnen zins, so dēn dar uf gegang₎ waͤr aͧn all geverd. ✳ und des ze ùrkûnd so hab
ich erbett₎ den wisen, bescheidnē Wernher Gerwer, do ze mal schulthesz ze Lentzburg, das dˀ sin insigel fûr mich offenlich har gehenkt an disen brief, dar undˀ ich mich binden fûr mich,
min erbn̄ ze vˀgicht diser sach, ✳ des oͤch ich, dˀ selb Wernhˀ Gerweˀ, durch siner bett willen getaͧn han, doch mir und minen erben unschedlich. ✳ und ze noch merer sicherheit, so hab ich,
obgenantˀ Hans Schmid, min eigē insigel fùr mich, min erbn̄ oͤch offenlich gehenkt an disen brief, ✳ der geben ist uff sant Nicolaͣus tag, des heilgen bischofs, als man zalt von xp̄i
gebûrt viertzechenhundert und drissig jare ꝫꝭ.